 Major General Farouk Yahaya: Ààrẹ Buhari tí yan olórí ikọ ọmọogun Naijiria tuntun Ninu atẹjade ti ẹka iroyin ileeṣẹ ọmọogun Naijiria fi lede ni iroyin naa ti han si awọn araalu. Ọgagun Farouk ni oun dari ikọ awọn ọmọogun Naijiria to n koju ikọ Boko Haram ni ariwa orilẹede Naijiria, ti wọn pe ni HADIN KAI. Aarẹ Buhari yan adari ikọ tuntun fun awọn ọmọogun Naijiria naa lẹyin ijamba ọkọ ofurufu to mu ẹmi Ọgagun Ibrahim Attahiru lọ ati awọn ọmọogun mẹwaa miran. Ileeṣẹ ikọ ọmọogun ofurufu naa ni awọn ṣi n ṣe iwadii ijamba ọkọ ofurufu to waye ni tosi papakọ ofurufu to wa ni ilu Kaduna. Tani Ọgagun Farouk Yahaya ti wọn ṣẹṣẹ yan? : Aarẹ orilẹede Naijiria, Muhammadu Buhari ti yan Ọgagaun Major General Forouk Yahaya gẹgẹ bi Adari ikọ awọn ọmọogun ori ilẹ ni Naijiria. 